Z A P I S N I K
14. sjednice Vijeća Gradske četvrti Donja Dubrava održane 8. srpnja 2026. 
u zgradi Područnog ureda Područnog ured gradske uprave Dubrava, Dubrava 49, dvorana "AB" s početkom u 18,00 sati

Nazočni članovi Vijeća:
Igor Božić, Mladen Cetinja, Anto Ešegović, Jeniseja Fištrek, Adriano Friganović, Tomislav Ivanek, Alin Kavur, Matej Klaić, Trpimir Majcan, Vladimir Matić, Marko Mikulek, Siniša Opačić i Ankica Penava Pejčinović.
Odsutni članovi Vijeća : Maja Oreški Pavliš i Damir Škarić.

Nazočna pozvana gošća: Lidija Mamuza, načelnica III. policijske postaje Zagreb

Nazočni iz VMO-a: Jasmina Modrić, članica VMO „Ivan Mažuranić“

Nazočni građani: Mirjana Bosanac i Andrija Gebert.

Predsjedava gospodin Trpimir Majcan, predsjednik Vijeća.

Zapisnik vodila: Snježana Pehar

Predsjednik konstatira da je nazočno 13 od ukupno 15 članova Vijeća, što znači da Vijeće može pravovaljano odlučivati, te otvara 14. sjednicu Vijeća Gradske četvrti. Pozdravlja načelnicu III. policijske postaje Zagreb i želi joj dobrodošlicu na sjednicu Vijeća.

Predsjednik Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Predsjednik Vijeća predlaže izostavljanje točke 4. dnevnog reda koja je predložena za današnji dnevni red: „Prijedlog zaključka o prijedlogu rješavanja problema regulacije rasvjete na dječjem igralištu u ulici I. Štefanovečki zavoj.“ Budući da se stranka obratila i Odjelu za javnu rasvjetu i da je u međuvremenu odgovoreno na njezin zahtjev o čemu je stranka obaviještena, nema potrebe raspravljati o predmetnom prijedlogu.
Na prijedlog predsjednika Vijeće jednoglasno glasova utvrđuje izmijenjeni
 
DNEVNI  RED

	1. 
	Informacija o stanju sigurnosti na području Gradske četvrti Donja Dubrava

	2. 
	Prijedlog zaključka o prijedlogu lokacija za postavljanje nadzornih kamera na dječjim igralištima na području Gradske četvrti Donja Dubrava

	3. 
	Prijedlog zaključka o prijedlogu postupka rješavanja imovinsko-pravnih odnosa u svrhu izgradnje javnog parkirališta na zemljištu oznake k.č.br. 8338/1 k.o. Dubrava (kod željezničke postaje Sesvetska Sopnica)

	4. 
	Prijedlog zaključka o prijedlogu sigurnosti prometa na dijelu Vukomeračke ceste od k.br. 90 do Ulice Siniše Glavaševića

	5. 
	Prijedlog zaključka o prijedlogu zamjene prometnog uspornika u Kanarinskoj ulici kod k.br. 64.

	6. 
	Pitanja, prijedlozi i obavijesti




Ad1. Informacija o stanju sigurnosti na području Gradske četvrti Donja Dubrava

Uvodno obrazloženje iznosi Predsjednik Vijeća i daje riječ načelnici III. policijske postaje Zagreb Lidiji Mamuza koja članove Vijeća informira o stanju sigurnosti na području Gradske četvrti Donja Dubrava, iznosi podatke za prvih pet mjeseci ove godine i usporedbu s istim razdobljem u prethodnoj godini.

U 18,07 na sjednicu dolaze Jeniseja Fištrek i Adriano Friganović.

U raspravi i s pitanjima sudjeluju A. Kavur, A. Penava Pejčinović, A. Friganović, M. Mikulek i V. Matić.

U 18,36 sednicu napuštaju A. Kavur i M. Cetinja.


Ad2. Prijedlog zaključka o prijedlogu lokacija za postavljanje nadzornih kamera na dječjim igralištima na području Gradske četvrti Donja Dubrava

Uvodno obrazloženje iznosi Predsjednik Vijeća.

U raspravi nitko ne sudjeluje.

Vijeće jednoglasno donosi


Zaključak  o prijedlogu lokacija za postavljanje nadzornih kamera na dječjim igralištima na području Gradske četvrti Donja Dubrava

(Zaključak se prilaže ovom zapisniku i njegov je sastavni dio.)



Ad3. Prijedlog zaključka o prijedlogu postupka rješavanja imovinsko-pravnih odnosa u svrhu izgradnje javnog parkirališta na zemljištu oznake k.č.br. 8338/1 k.o. Dubrava (kod željezničke postaje Sesvetska Sopnica)

Uvodno obrazloženje iznosi Predsjednik Vijeća.

U raspravi nitko ne sudjeluje.

Vijeće jednoglasno donosi

Zaključak  o prijedlogu postupka rješavanja imovinsko-pravnih odnosa u svrhu izgradnje javnog parkirališta na zemljištu oznake k.č.br. 8338/1 k.o. Dubrava (kod željezničke postaje Sesvetska Sopnica)

(Zaključak se prilaže ovom zapisniku i njegov je sastavni dio.)



Ad4. Prijedlog zaključka o prijedlogu sigurnosti prometa na dijelu Vukomeračke ceste od k.br. 90 do Ulice Siniše Glavaševića

Uvodno obrazloženje iznosi Predsjednik Vijeća.

U raspravi nitko ne sudjeluje.

Vijeće jednoglasno donosi


Zaključak  o prijedlogu sigurnosti prometa na dijelu Vukomeračke ceste 
od k.br. 90 do Ulice Siniše Glavaševića

(Zaključak se prilaže ovom zapisniku i njegov je sastavni dio.)


Ad5. Prijedlog zaključka o prijedlogu zamjene prometnog uspornika u Kanarinskoj ulici kod k.br. 64.

Uvodno obrazloženje iznosi Predsjednik Vijeća.

U raspravi nitko ne sudjeluje.

Vijeće jednoglasno donosi


Zaključak  o prijedlogu zamjene prometnog uspornika u Kanarinskoj ulici kod k.br. 64.

(Zaključak se prilaže ovom zapisniku i njegov je sastavni dio.)




Ad6. Pitanja, prijedlozi i obavijesti

Predsjednik obavještava članove Vijeća o pristiglom rješenju za postavljanje javnog zdenca (tzv. Viktorijinog zdenca) u parku Vukovarska – Legradska kod ulaza u sportska igrališta.


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Trpimir Majcan
	predlaže izmještanje stupa javne rasvjete u Osječkoj ulici k.br. 2, kod spoja s ulicom Dubrava jer je nakon nedavno završenih radova na proširenju ulaza u Osječku ulicu stup ostao nasred nogostupa zbog čega je onemogućeno sigurno kretanje pješaka, naročito invalida i majki s dječjim kolicima.




Sjednica je završila u 18,50 sati.

KLASA: 024-08/26-002/167
URBROJ: 251-13-11-6/004-26-2
Zagreb, 8. srpnja 2026.

Zapisnik sastavila:
Snježana Pehar, v.r.

Predsjednik
Vijeća Gradske četvrti Donja Dubrava
[bookmark: _GoBack]Trpimir Majcan, prof., v.r.


	  											 
Na temelju članka 80. stavka 1. točke 8. i 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 14. sjednici, 8. srpnja 2026. godine, donijelo je


Z A K LJ U Č A K
o prijedlogu lokacija za postavljanje nadzornih kamera
na dječjim igralištima na području Gradske četvrti Donja Dubrava


I. Razmotreni su zaključci Vijeća Mjesnog odbora Donja Dubrava, Čulinec, „Ivan Mažuranić“, Trnava i „30. svibnja 1990.“ kojima su predložene lokacije za postavljanje nadzornih kamera na dječjim igralištima na područjima predmetnih mjesnih odbora.

II. Vijeće smatra da je, zbog sigurnosti djece, pojave maloljetničkog nasilja, oštećivanja dječjih sprava i parkovne opreme, narušavanja javnog reda i mira te nepropisnog odlaganja otpada, postavljanje nadzornih kamera opravdano i neophodno potrebno. Postavljanje nadzornih kamera na dječjim igralištima na području Gradske četvrti Donja Dubrava predlaže se na sljedećim lokacijama:

1. Perivoj Ivane Brlić Mažuranić u Kapucinskoj ulici,
2. ugao Kapucinske i Vardarske ulice,
3. dječje igralište u sklopu sportsko-rekreacijskih terena Vukovarska – Legradska,
4. dječje igralište u sklopu polivalentnog igrališta u I. Štefanovečkom zavoju,
5. dječje igralište u Parku Sitnice (tri kamere – zapad/istok/jug),
6. Aleja lipa kod spoja s Ulicom jasmina (dvije kamere – sjever/jug),
7. dječje igralište i krug objekta Mjesnog odbora Čulinec, Ulica badema 2a,
8. Ulica borova i pješački prolaz prema pruzi,
9. igralište za stolni tenis između Ulice dunja i istočne strane nogometnog igrališta,
10. dječje igralište pored Parka Tomislava Ivčića, Resnički put,
11. dječje igralište u sklopu ŠRC Trnava, Valunske ploče 24a,
12. dječji park kod objekta Mjesnog odbora „30. svibnja 1990.“, Vinodolska 23.

III. Predlaže se nadležnom Gradskom uredu da izvrši očevid na terenu, utvrdi opravdanost navedenih prijedloga te definira mogućnost njihove realizacije.

IV. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje. 
                                                
KLASA: 024-08/26-002/167
URBROJ: 251-13-11-6/004-26-3
Zagreb, 8. srpnja 2026.

         Predsjednik
  Vijeća Gradske četvrti
        Donja Dubrava
                                                                                                Trpimir Majcan, prof., v.r.


  											  	 
Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 14. sjednici, 8. srpnja 2026. godine, donijelo je


Z A K L J U Č A K
o prijedlogu pokretanja postupka rješavanja imovinsko-pravnih odnosa u svrhu izgradnje javnog parkirališta na zemljištu oznake k.č.br. 8338/1 k.o. Dubrava         


1. Razmotren je Zaključak Vijeće Mjesnog odbora Stari Retkovec, donesen na 12. sjednici 25. svibnja 2026.  kojim se raspravljalo o očitovanju Gradskog ureda za upravljanje imovinom i stanovanje vezano o prijedlogu otkupa zemljišta oznake k.č.br. 8338/1 k.o. Dubrava radi izgradnje javnog parkirališta. 
2. Vijeće prima na znanje navode iz dostavljenog očitovanja, osobito činjenicu da je za eventualno pokretanje postupka rješavanja imovinsko-pravnih odnosa potrebno prethodno uskladiti katastarsko i zemljišno-knjižno stanje predmetne nekretnine te pribaviti odgovarajuće prijedloge i dokumentaciju sukladno važećim propisima.
3. Predlaže se nadležnom sektoru Gradskog ureda za mjesnu samoupravu, promet, komunalne poslove, civilnu zaštitu i sigurnost da zatraži očitovanje o opravdanosti realizacije javnog parkirališta na predmetnoj lokaciji te o mogućnostima i propisanim postupcima rješavanja imovinsko-pravnih odnosa u tu svrhu.

4. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na  daljnje postupanje.



KLASA: 024-08/26-002/167
URBROJ: 251-13-11-6/004-26-4
Zagreb, 8. srpnja 2026.

         Predsjednik
  Vijeća Gradske četvrti
        Donja Dubrava
                                                                                               Trpimir Majcan, prof., v.r.





O b r a z l o ž e nj e

Vijeće Gradske četvrti Donja Dubrava razmotrilo je očitovanje Gradskog ureda za upravljanje imovinom i stanovanje /Kl: 944-01/26-001/308 od 23. travnja 2026./ u vezi inicijative za otkup zemljišta oznake k.č.br. 8338/1 k.o. Dubrava radi izgradnje javnog parkirališta.
Iz dostavljenog očitovanja proizlazi kako je provedena preliminarna imovinsko-pravna analiza predmetne nekretnine te je utvrđeno da katastarsko i zemljišno-knjižno stanje nekretnine nije u potpunosti usklađeno. Također je navedeno kako bi, u slučaju eventualnog pokretanja postupka otkupa, prijedlog trebali podnijeti svi suvlasnici predmetne nekretnine.
Nadalje, iz očitovanja proizlazi da se predmetna nekretnina prema važećim prostorno-planskim pokazateljima najvećim dijelom nalazi unutar površina infrastrukturnih sustava i koridora javno-prometnih površina, što upućuje na potrebu dodatnog stručnog razmatranja mogućnosti realizacije planiranog zahvata.
Gradski ured za upravljanje imovinom i stanovanje u svom očitovanju navodi kako postupak rješavanja imovinsko-pravnih odnosa može biti pokrenut isključivo na prijedlog nadležnog gradskog upravnog tijela uz ispunjenje uvjeta propisanih Odlukom o građevinskom zemljištu, uključujući osiguranje odgovarajuće dokumentacije i planiranih sredstava.



											 
Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 14. sjednici, 8. srpnja 2026. godine, donijelo je


Z A K LJ U Č A K
o sigurnosti prometa na dijelu Vukomerečke ceste 
od k.br. 90 do Ulice Siniše Glavaševića


I. Razmotren je Zaključak Vijeća Mjesnog odbora Trnava donesen na 13. sjednici, 10. lipnja 2026. kojim se na inicijativu građana predlaže povećanje sigurnosti prometa i zaštita pješaka na dijelu Vukomerečke ceste od k.br. 90 do Ulice Siniše Glavaševića, gdje je sigurnost sudionika u prometu ugrožena zbog nepropisne i neprilagođene brzine kretanja vozila. 

II. Vijeće podržava Zaključak Vijeća Mjesnog odbora Trnava te smatra opravdanim prijedlog za postavljanje zaštitne ograde, fleksibilnih stupića ili uzdignute plohe za smirenje prometa. Također se smatra opravdanim prijedlog obnove horizontalne signalizacije pješačkog prijelaza i postavljanje katadioptera.

III. Predlaže se nadležnom Gradskom uredu da izvrši stručni očevid na terenu, utvrdi opravdanost navedenih prijedloga te definira tehničke mogućnost njihove realizacije.

IV. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost, Sektoru na mobilnost, na daljnje postupanje. 


                                                
KLASA: 024-08/26-002/167
URBROJ: 251-13-11-6/004-26-5
Zagreb, 8. srpnja 2026.

         Predsjednik
  Vijeća Gradske četvrti
        Donja Dubrava
                                                                                               Trpimir Majcan, prof., v.r.






Na temelju članka 80. stavka 1. točke 12. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Gradske četvrti Donja Dubrava, na 14. sjednici, 8. srpnja 2026. godine, donijelo je


Z A K LJ U Č A K
o prijedlogu zamjene prometnog uspornika u Kanarinskoj ulici kod k.br. 64


I. Razmotren je Zaključak Vijeća Mjesnog odbora Donja Dubrava kojim se na inicijativu građana predlaže zamjena postojećeg („žutog“) uspornika novim („crvenim“)  uspornikom u Kanarinskoj ulici kod k.br. 64.  Postojeći uspornik kako to navode građani uzrokuje prekomjernu buku i vibracije koje štete okolnim stambenim građevinama i narušavaju kvalitetu života građana.

II. Predlaže se nadležnom Gradskom uredu da izvrši stručni očevid na terenu, utvrdi opravdanost navedenog zahtjeva te donese odgovarajuće rješenje.

III. Popratna dokumentacija s potpisima stanara sastavni su dio ovoga Zaključka. 

IV. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na  postupanje, Sektoru na mobilnost, na daljnje postupanje. 


                                                
KLASA: 024-08/26-002/167
URBROJ: 251-13-11-6/004-26-6
Zagreb, 8. srpnja 2026.

         Predsjednik
  Vijeća Gradske četvrti
        Donja Dubrava
                                                                                               Trpimir Majcan, prof., v.r.



